CELEX: C2004/118/102
Language: fi
Date: 2004-04-30 00:00:00
Title: Asia T-120/04: Peróxidos Orgánicos, S.A:n 22.3.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/47
            
         Peróxidos Orgánicos, S.A:n 22.3.2004 Euroopan yhteisöjen komissiota vastaan nostama kanne
   (Asia T-120/04)
   (2004/C 118/102)
   Oikeudenkäyntikieli: englanti
   Peróxidos Orgánicos, S.A., Barcelona (Espanja), on nostanut 22.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat A. Kreus ja B. Uriarte.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa kantajaa koskevin osin komission 10.12.2003 EY 81 artiklan soveltamismenettelyssä asiassa COMP/E-2/37.585, Orgaaninen peroksidi, tekemän päätöksen 1, 2 ja 4 artiklan
            
         
               —
            
            
               vaihtoehtoisesti poistaa kantajalle määrätyn sakon
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisessa päätöksessä komissio katsoi muiden muassa kantajan rikkoneen EY 81 artiklaa osallistumalla sopimuksiin ja yhdenmukaistettuihin menettelytapoihin orgaanisen peroksidin markkinoilla 1.1.1971—31.12.1999. Tällä perusteella komissio määräsi kantajalle 500 000 euron sakon.
   Kanteensa tueksi kantaja esittää, että menettelyn kohdistaminen siihen ei ollut ajallisesti mahdollista asetuksen N:o 2988/1974 (1) nojalla, koska kantajan osallistuminen rikkomukseen päättyi tammikuussa 1997, joten yli viisi vuotta oli kulunut ennen kuin komissio nosti asiassa ensimmäiset kanteet.
   
      (1)  Vanhentumisajoista liikennettä ja kilpailua koskeviin Euroopan talousyhteisön sääntöihin liittyvissä menettelyissä ja niiden nojalla määrättyjen seuraamusten täytäntöönpanossa 26 päivänä marraskuuta 1974 annettu neuvoston asetus (ETY) N:o 2988/74 (EYVL L 319, 29.11.1974, s. 1).